Sign in / Join .st0{fill:#34437F;} .st1{fill:#878787;} Saturday, January 29, 2022 ikteb hawn… Fittex Mosta jinqalgħu miż-żona l-ħamra Minn talk.mt January 29, 2022 Ritratt: Dominic Borg talk.mt Balzan .........2 Mosta ..........3 Mosta rritornaw għar-rebħ meta rnexxielhom jegħlbu lil Balzan 3-2 f'logħba kumbattuta. B'din ir-rebħa l-Mostin inqalgħu miż-żona l-ħamra filwaqt li l-Balzanin reġgħu iddiżappuntaw wara t-telfa kontra Hamrun Spartans biex issa baqgħu fit-tmien post tal- klassifika. Huma kellhom bidu mill- aqwa hekk kif fetħu l-iskor wara biss tmien minuti meta BOJAN KALJEVIC interċetta pass lura ta' Jonas Rodriguez Ekani, avvanza, qa­beż lill-goalkeeper u tefa' ġewwa b'xutt fil-baxx. Iżda għaxar minuti wara, Mosta għamlu l-iskor indaqs meta Dennis Antwi ġie mwaqqa' fil-kaxxa mill-goalkeeper Jake Galea u mill-11-il metru CLAYTON FAILLA ma żbaljax. Fl-34 minuta Mosta marru fil-vantaġġ meta mill-free-kick ta' Clayton Failla, daħal tajjeb LUIS RIASCOS li mill-viċin għeleb lil Galea. Iżda fit-42 minuta Balzan reġgħu kisbu d-draw grazzi għal SULEIMAN JALU li temm ġirja tajba b'xutt minn barra l-kaxxa li laqat il-mimduda qabel spiċċa fix-xibka. Ir-ritmu naqas xi ftit fit-tieni taqsima iżda fil-61 minuta, Bojan Kaljevic kien għoddu reġa' poġġa lil Balzan minn fuq meta seraq ballun lil difensur Mosti ftit barra l-kaxxa iżda x-xutt finali tieġħu għadda ftit barra. B'mod gradwali Balzan bdew igawdu aktar mill-inizjattiva iżda, fis-76 minuta, Mosta rrispondew b'azzjoni tajba fejn Acheampong għadda lejn Dennis Antwi li kkontrolla iżda kkonluda ftit għoli. Tliet minuti wara, il-Mostin kienu sfortunati hekk kif xutt bomba ta' Johann Bezzina minn barra l-kaxxa laqat il-mimduda. Iżda sitt minuti mit-tmiem, Mosta skorjaw il-goal tar-reb­ħa b'goal mill-isbaħ tas-sostitut WILLIAM DONKIN li temm azzjoni personali fejn ħarab minn nofs il-ground, qabeż numru ta' players u fajjar xutt li ma ta ebda ċans lill-goalkeeper ta' Balzan. REFEREES: Jurgen Spiteri, Duncan Spencer RABA' UFF: Emanuel Grech SKORERS: B. Kaljevic 8, S. Jalu 42 (B); C. Failla 18 pen, L. Riascos 34, W. Donkin 84 (M) AMMONITI: J. Galea, U. Ljubomirac, S. Cipriott (B); L. Riascos, G. Sciberras (M) PLAYER TAL-LOGĦBA: Dennis Antwi (Mosta) Artiklu preċedenti Sliema Wanderers jirreġistraw it-tieni rebħa konsekuttiva ĦALLI RISPOSTA Ħassar ir-risposta Jekk jogħġbok ikteb il-kumment tiegħek! Jekk jogħġbok iktebismek hawn Daħħalt l-indirizz elettronliku tiegħek mhux corrett Jekk jogħġbok ikteb l-indirizz elettroniku tisgħek hawn